การนอนหลับในช่วงเวลา 23.00 น. ถึง 01.00 น. มีผลดีต่อร่างกายอย่างไร?
การนอนหลับ การนอนหลับ วิธีบำรุงรักษาพลังหยางที่ดีที่สุด睡觉是养护阳气最好的办法 พลังหยาง 阳气 คือพลังของชีวิต ในวัยเด็กพลังหยางค่อยๆ สะสมตัว เด็กเจริญเติบโตมีพละกำลังคล่องแคล่วว่องไว ไม่เหนื่อยง่าย จนพลังหยางสูงสุดในวัยหนุ่มสาว และเข้าสู่วัยกลางคน พลังหยางก็เริ่มถดถอยลดน้อยลง ร่างกายก็ไม่กระฉับกระเฉง ความคิดอ่าน ความจำ ความว่องไวทางประสาท สมอง ก็ลดลงเรื่อยๆ ถึงวัยชราภาพ พลังหยางน้อยลงไปอีกและหมดไปในที่สุดพร้อมกับการดับลงของชีวิต เป็นวัฏจักรของการเกิด พัฒนา เสื่อมถอย และการตาย การบำรุงพลังหยางจึงมีความสำคัญต่อชีวิต เพราะเป็นตัวกำหนดการเกิด พัฒนาและการเสื่อมถอยของร่างกาย ยังรวมถึงโอกาสการเกิดโรคภัยไข้เจ็บต่างๆ ของร่างกายและจิตใจด้วย ก่อนจะไปศึกษาค้นคว้าหาสิ่งภายนอกมาบำรุงรักษาพลังหยาง ควรกลับมาพิจารณาวิธีการที่เป็นธรรมชาติและประหยัดที่สุด ที่เราสามารถกำหนดและปฏิบัติได้เอง คือ การนอนหลับช่วงเวลาจื่อสือ 子时觉 ระหว่างเวลา ๒๓๐๐-๐๑๐๐ น การเกิดของพลังหยาง เริ่มต้นที่เวลา ๒๓๐๐-๐๑๐๐ นช่วงพลังลมปราณไหลผ่านเส้นลมปราณถุงน้ำดี กลางคืนพลังยินมากขึ้นเรื่อยๆ จนถึงเที่ยงคืน ระหว่างเวลา ๒๓๐๐-๐๑๐๐ น คือช่วงเปลี่ยนผ่านจากพลังยินสูงสุด และการก่อเกิดพลังหยาง พลังหยางจะเก็บสะสมได้มากในภาวะที่สงบที่สุด การตื่นนอนหรือยังไม่หลับ เป็นการใช้พลังหยางทำให้การเกิดสะสมตัวของพลังหยางถูกรบกวน ไม่สามารถสะสมได้อย่างเต็มที่ ซึ่งหมายถึงสต็อกพลังหยางที่จะถูกนำไปใช้ในวันใหม่จะน้อยลง ส่งผลเสียต่อการทำงานในช่วงกลางวันของวันใหม่ ทำให้เหนื่อยง่าย ง่วงนอน หมดพลังเร็ว งานไม่มีประสิทธิภาพ การนอนตื่นสายจนไปถึง ๑๐๐๐ น หรือเที่ยงวัน จะเป็นการทำลายร่างกายซ้ำเติมอีกทางหนึ่ง เพราะช่วงที่พลังหยางของธรรมชาติกำลังโตเต็มที่ พลังหยางของร่างกายก็ออกสู่ภายนอกของร่างกาย แต่การนอนหลับเป็นความพยายามเก็บหยางไว้ในตัวต่อไป ภาวะเช่นนี้จึงฝืนกับกฎของธรรมชาติ จะทำให้เกิดโรคระยะยาว พลังหยางพร่อง ถูกทำลายด้วยหลายปัจจัย - การดื่มเครื่องดื่มเย็นๆ น้ำแข็ง - การหยุดนิ่งมากเกินไป ไม่เคลื่อนไหว - การถูกความเย็นจากเครื่องปรับความเย็นนานเกินไป - การนอนบนพื้นปูนที่เย็น - การทำงานที่ตรากตรำเหนื่อยล้าเกินไป - ความเครียดสะสม - การนอนไม่หลับตอนกลางคืน นอนดึก ทำงานตอนกลางคืน การนอนหลับในช่วงพลังหยางเริ่มเกิด ๒๓๐๐-๐๑๐๐ น จะทำให้ไม่รบกวนการเกิดและสะสมตัวของพลังหยาง คนที่นอนดึกเลยเวลาช่วงนี้นานๆ จะเกิดความเคยชิน รู้สึกไม่ค่อยง่วงนอน และการนอนหลับจะยากขึ้น เพราะพลังหยางเริ่มเกิดมากขึ้นแล้ว ในที่สุดจะเกิดโรคนอนไม่หลับตามมา นอนดึกเกิดโรคอ้วน นอนดึกเลย ๒๓๐๐ น จะทำให้รู้สึกหิว พลังหยางเริ่มเกิด อยากอาหาร ถ้ากินอาหารมื้อหนักเข้าไปอีก จะยิ่งทำให้พลังหยางไม่สามารถสะสม ต้องถูกนำมาใช้ในการย่อยอาหาร ซึ่งการย่อยก็จะไม่มีประสิทธิภาพ เพราะพลังสำรองยังน้อย และการหลั่งน้ำดีถูกปิดกั้น ทำงานน้อยอาหารจึงไม่ถูกย่อย ทำให้เกิดโรคอ้วน ขณะเดียวกันการสะสมพลังสำหรับวันรุ่งขึ้นก็น้อยลงไปด้วย นอนดึกสมองไม่ปลอดโปร่ง พลังของถุงน้ำดีที่ดี มีผลต่อการตัดสินใจ ประสิทธิภาพของสมอง 胆为中正之官主决断 หมายความว่า ถ้าช่วงเวลาจื่อสือ พลังของถุงน้ำดีเสริมสร้างได้ดี ตื่นนอนขึ้นมาสมองจะสดใส 胆有多清脑有多清 การทำงาน การเรียนรู้ การตัดสินใจจะฉับไว ปลอดโปร่ง นอนดึกทำให้ระบบการย่อยไม่ปกติ การทำงานของอวัยวะภายในชี้ขาดที่ถุงน้ำดี 凡十一脏取诀于胆也 ระบบย่อยอาหาร ม้ามหรือกระเพาะอาหาร ก็หนีไม่พ้นกฎเกณฑ์ข้อนี้ ตับเป็นโรงงานสร้างน้ำดี ถุงน้ำดีเป็นคลังเก็บน้ำดี การย่อยอาหารที่ดีต้องอาศัยพลังของถุงน้ำดีในการขับเคลื่อนน้ำดีสู่ลำไส้เล็ก ถ้าพลังถุงน้ำดีไม่สมบูรณ์ หรือคนที่ถูกตัดถุงน้ำดี การสำรองน้ำดีและขับน้ำดีไม่ดี น้ำดีจะถูกไหลทิ้ง เมื่อเวลากินอาหารเข้าไป จำนวนน้ำดีที่ขับออกมาช่วยการย่อยก็น้อย ทำให้ระบบการย่อยดูดซึมอาหารมีปัญหา การหลีกเลี่ยงการกินอาหารตอนดึก และนอนให้หลับสนิทในช่วงเวลา ๒๓๐๐-๐๑๐๐ น จึงเป็นการเสริมสร้างพลังของถุงน้ำดี วิธีการเสริมสร้างพลังหยางที่ง่ายและประหยัด ๑ เตรียมตัวนอนก่อน ๒๓๐๐ น คนที่หลับยากหน่อยอาจเข้านอน ๒๒๓๐ น คนที่หลับง่ายอาจนอนเวลา ๒๒๕๐ น พยายามให้หลับในช่วงประมาณ ๒๓๐๐ น และหลับสนิทในช่วง ๐๑๐๐-๐๓๐๐ น ๒ ไม่ควรกินอาหารหลัง ๒๓๐๐ น เพราะถุงน้ำดีจะไม่ทำงาน ในการขับน้ำดีโดยเฉพาะหลัง ๒๓๐๐ นไปแล้ว และมักจะเกิดอาการหิว หยางเริ่มเกิด และคนมักจะตาสว่างไม่ค่อยง่วงนอน ๓ ถ้ามีงานมากควรหลับก่อน ๒๓๐๐ น แล้วตื่นเช้า ตี ๔-๕ มาทำต่อ จะได้งานที่มีประสิทธิภาพมากกว่าการนอนตี ๑ ตี ๒ ๔ ตื่นนอนแต่เช้า มารับพลังแสงด้วยอาทิตย์ สรรพสิ่งในโลกนี้เติบโตและดำรงชีวิตอยู่ได้ด้วยพลังหยาง ใช้ฝ่ามือทั้งสองข้างรับพลังแสงอาทิตย์เข้าสู่ร่างกาย ไม่ควรนอนตื่นสาย เพราะจะไปกดพลังหยางที่จะเคลื่อนไหวอยู่ภายนอก และไปกดการทำงานของอวัยวะต่างๆ ที่กำลังเริ่มทำงาน ๕ ควรกระตุ้นระบบย่อยอาหาร ด้วยการดื่มน้ำ ๑-๒ แก้ว ตอนตื่นนอน ๐๕๐๐-๐๗๐๐ นาฬิกา เพื่อให้ลำไส้เริ่มทำงาน ถุงน้ำดีเริ่มอุ่นเครื่อง และต้องกินอาหารมื้อเช้า เพียงเท่านี้ก็ทำให้สุขภาพเราดีขึ้นแบบไม่น่าเชื่อ ลองกลับพิจารณาดูชีวิตจริงของคนทั่วไปในสังคมปัจจุบัน ก็จะพบความจริงว่า สุขภาพของคนจำนวนมากน่าเป็นห่วงจริงๆ ครับ
การนอนหลับในช่วงเวลา 23.00 น. ถึง 01.00 น. หรือที่เรียกว่า "ช่วงจื่อสือ" นั้น มีผลดีต่อร่างกายหลายประการ ดังนี้:

1. ช่วยให้ร่างกายสะสมพลังหยาง:
ช่วงเวลา 23.00 น. ถึง 01.00 น. เป็นช่วงเวลาที่พลังหยางเริ่มเกิดขึ้นในร่างกาย การนอนหลับในช่วงเวลานี้จะช่วยให้ร่างกายสามารถเก็บสะสมพลังหยางได้อย่างเต็มที่ พลังหยางเปรียบเสมือนพลังชีวิต ช่วยให้ร่างกายมีสุขภาพแข็งแรง ทำงานได้อย่างมีประสิทธิภาพ และช่วยชะลอความแก่ชรา

2. ช่วยให้สมองปลอดโปร่ง:
พลังหยางจากถุงน้ำดีมีผลต่อการตัดสินใจและประสิทธิภาพของสมอง การนอนหลับในช่วงจื่อสือจะช่วยให้พลังของถุงน้ำดีทำงานได้อย่างมีประสิทธิภาพ ตื่นนอนมาแล้วสมองจะสดใส ความคิดปลอดโปร่ง ทำงานและเรียนรู้ได้อย่างมีประสิทธิภาพ

3. ช่วยให้ระบบย่อยอาหารทำงานปกติ:
การทำงานของระบบย่อยอาหารภายในร่างกายเกี่ยวข้องกับถุงน้ำดี การนอนหลับในช่วงจื่อสือจะช่วยให้ถุงน้ำดีทำงานได้ดีขึ้น ส่งผลดีต่อระบบย่อยอาหาร ช่วยให้ดูดซึมสารอาหารได้อย่างเต็มที่ ป้องกันปัญหาการย่อยอาหาร

4. ช่วยให้นอนหลับได้ดีขึ้น:
การนอนหลับในช่วงจื่อสือจะช่วยให้ร่างกายเข้าสู่สภาวะผ่อนคลาย หลับสนิท ลึก และยาวนานมากขึ้น ช่วยให้นอนหลับได้เต็มอิ่ม ตื่นเช้ามาด้วยความสดชื่น

5. ช่วยลดความเสี่ยงต่อโรคต่างๆ:
การนอนหลับพักผ่อนไม่เพียงพอ ส่งผลเสียต่อสุขภาพทั้งร่างกายและจิตใจ การนอนหลับในช่วงจื่อสือจะช่วยให้ร่างกายได้พักผ่อนอย่างเพียงพอ ช่วยลดความเสี่ยงต่อโรคต่างๆ เช่น โรคนอนไม่หลับ โรคอ้วน โรคหัวใจ โรคความดันโลหิตสูง และโรคเบาหวาน

วิธีการนอนหลับในช่วงจื่อสือ:
-เข้านอนก่อน 23.00 น.
-หลีกเลี่ยงการกินอาหารหลัง 23.00 น.
-ปิดไฟ ปิดเครื่องใช้ไฟฟ้า และสร้างบรรยากาศให้ห้องนอนมืดเงียบ
-ผ่อนคลายร่างกายและจิตใจก่อนนอน
-ตื่นนอนแต่เช้า และรับแสงแดดอ่อนๆ

สรุป:
การนอนหลับในช่วงเวลา 23.00 น. ถึง 01.00 น. มีผลดีต่อสุขภาพทั้งร่างกายและจิตใจ ช่วยให้ร่างกายสะสมพลังหยาง สมองปลอดโปร่ง ระบบย่อยอาหารทำงานปกติ นอนหลับได้ดีขึ้น และลดความเสี่ยงต่อโรคต่างๆ

ข้อควรระวัง:
-ไม่ควรนอนดึกเกิน 01.00 น. เพราะจะส่งผลเสียต่อการสะสมพลังหยาง
-ผู้ที่มีปัญหาสุขภาพควรปรึกษาแพทย์ก่อนปรับเปลี่ยนเวลาการนอน
การแพทย์ทางเลือก (alternative medicine)